**Pakuotės lapelis: informacija vartotojui**

**Jonažolių žolė ŠVF vaistažolių arbata**

Jonažolių žolė

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Jonažolių žolė ŠVF ir kam ji vartojama

2. Kas žinotina prieš vartojant Jonažolių žolė ŠVF

3. Kaip vartotiJonažolių žolė ŠVF

4. Galimas šalutinis poveikis

5. Kaip laikyti Jonažolių žolė ŠVF

6. Pakuotės turinys ir kita informacija

1. **Kas yra Jonažolių žolė ŠVF ir kam ji vartojama**

Jonažolių žolė ŠVF vaistažolių arbata sudaryta iš išdžiovintų ir susmulkintų jonažolės lapų, žiedų ir vaisių gabalėlių.

Jonažolių žolė ŠVF yra tradicinis augalinis vaistas, vartojamas:

* laikinam protiniam nuovargiui lengvinti,
* prastam virškinimui gerinti.

Tai tradicinis augalinis vaistinis preparatas, kurio indikacijos pagrįstos tik ilgalaikiu vartojimu.

* Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

## Kas žinotina prieš vartojant Jonažolių žolė ŠVF

### Jonažolių žolė ŠVF vaistažolių arbatavartoti negalima:

* jeigu yra alergija jonažolėms.

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Jonažolių žolė ŠVF vaistažolių arbatą.

Jonažolių žolė ŠVF vaistažolių arbatos vartojimo laikotarpiu venkite būti saulėje arba degintis soliariume. Jonažolių preparatai didina žmonių, ypač šviesiaodžių, odos jautrumą šviesos poveikiui.

#### Vaikams ir paaugliams

Duomenų apie šio vaisto saugumą vaikams ir paaugliams nepakanka, todėl jo nerekomenduojama vartoti vaikams ir paaugliams, jaunesniems nei 18 metų.

### Kiti vaistai ir Jonažolių žolė ŠVF

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

### Jonažolių žolė ŠVF vaistažolių arbatavartojimas su maistu ir gėrimais

Nėra jokių duomenų apie jonažolių žolės sąveiką su maistu ir gėrimais.

### Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Jonažolių žolė ŠVF vaistažolių arbatos nerekomenduojama vartoti nėščioms ir žindančioms moterims.

**Vairavimas ir mechanizmų valdymas**

Jonažolių žolė ŠVF poveikis gebėjimui vairuoti ir valdyti mechanizmus nežinomas.

## Kaip vartoti Jonažolių žolė ŠVF

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

*Vandeninio užpilo ruošimas*

* 1 arbatinį šaukštelį vaistažolių arbatos (arba 1 paketėlį) užpilkite 200 ml karšto virinto vandens ir uždenkite.
* Indą su užpilu įstatykite į didesnį indą su verdančiu vandeniu ir palaikykite 30 minučių.
* Po to išimkite indą su užpilu iš vandens ir palaikykite kambario temperatūroje 5 ‑ 10 minučių.
* Atvėsusį užpilą nukoškite, išmirkusias vaistažoles išspauskite ir išmeskite.

*Rekomenduojama dozė ir vartojimas*

Gerkite 1-3 stiklines užpilo per parą. Šią dozę išgerkite lygiomis dalimis per 2-3 kartus.

*Vartojimo trukmė*

Vartoti ne ilgiau kaip 2 savaites.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**Ką daryti pavartojus per didelę Jonažolių žolė ŠVF dozę?**

Pavartojus per daug vaistažolių arbatos, 1-2 savaites venkite tiesioginių saulės arba ultravioletinių spindulių.

**Pamiršus pavartoti Jonažolių žolė ŠVF vaistažolių arbata**

Pamiršus išgerti vaisto, praleiskite pamirštą dozę, vėliau gerkite kaip įprasta. Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

## Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Vartojant Jonažolių žolė ŠVF vaistažolių arbatą, gali pasireikšti:

* virškinamojo trakto dirginimas,
* alerginės odos reakcijos,
* odos reakcijos, panašios į atsirandančias po intensyvaus deginimosi saulėje, ypač žmonėms, kurių oda yra šviesi,
* nuovargis ir silpnumas.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti Jonažolių žolė ŠVF

Laikyti vaikams nepastebimoje ir nepasiekiamoje vietoje.

Laikyti ne aukštesnėje kaip 25 °C temperatūroje .

Maišelį laikyti išorinėje dėžutėje, kad preparatas būtų apsaugotas nuo šviesos ir drėgmės.

Paketėlius laikyti išorinėje dėžutėje, kad preparatas būtų apsaugotas nuo šviesos ir drėgmės.

Ant dėžutės ir maišelio po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6. Pakuotės turinys ir kita informacija**

**Jonažolių žolė ŠVF sudėtis**

* Veiklioji medžiaga yra jonažolių žolė. Viename grame vaistažolių arbatos yra 1 g *Hypericum perforatum* L., herba (jonažolių žolės).
* Pagalbinių medžiagų nėra.

**Jonažolių žolė ŠVF išvaizda ir kiekis pakuotėje**

Vaistažolių arbatą sudaro žalsvai geltonų, pilkšvai žalių, kai kada rožiniai violetinių, cilindriškų arba briaunotų, tuščiavidurių stiebų, pilkšvai žalių ar tamsiai žalių lapų, ryškiai geltonų žiedų ir neprinokusių žalsvai rudų vaisių gabalėlių mišinys. Kvapas silpnas, savotiškas.

Popierinis maišelis, kuriame yra 50 g vaistažolių arbatos. Kartono dėžutėje yra vienas maišelis.

Filtrinio popieriaus paketėlis, kuriame yra 2 g vaistažolių arbatos. Kartono dėžutėje yra 25 paketėliai.

**Registruotojas ir gamintojas**

UAB Švenčionių vaistažolės

Adutiškio g. 3/4

LT – 18110 Švenčionys

Lietuva

Jeigu apie šį vaistą norite sužinoti daugiau, kreipkitės į vietinį registruotojo atstovą

UAB Švenčionių vaistažolės

Adutiškio g. 3/4

LT – 18110 Švenčionys

Lietuva

Tel./faksas: +370 387 66470

**Šis pakuotės lapelis paskutinį kartą peržiūrėtas 2015-12-07**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/